Θεσσαλονίκη, 19/12/2022

**Αυτά τα Χριστούγεννα, η Lidl Ελλάς χαρίζει χαμόγελα σε παιδιά που το έχουν ανάγκη**

**Για μία ακόμη χρονιά, η εταιρεία προσφέρει τη στήριξή της στο πολύτιμο έργο του οργανισμού «Το Χαμόγελο του Παιδιού» στον δρόμο για ένα καλύτερο αύριο.**

Από τις 19 Δεκεμβρίου και έως τις 7 Ιανουαρίου, με κάθε σκανάρισμα της ψηφιακής κάρτας Lidl Plus, η Lidl Ελλάς προσφέρει 0,10€ στον οργανισμό «Το Χαμόγελο του Παιδιού». Το ποσό που θα συγκεντρωθεί, θα διατεθεί για την κάλυψη του κόστους λειτουργίας των 3 Κέντρων Στήριξης Παιδιού & Οικογένειας στην Αττική.

Η Lidl Ελλάς, από το 2012, έχει προσφέρει συνολικά για τη στήριξη του Οργανισμού «Το Χαμόγελο του Παιδιού» πάνω από 1 εκατομμύριο ευρώ, ενώ τον Απρίλιο του 2015 διέθεσε στον Οργανισμό και ακίνητό της στη Νέα Μάκρη για να χρησιμοποιηθεί ως Κέντρο Στήριξης Παιδιού και Οικογένειας Νομού Αττικής. Έκτοτε καλύπτει σε μηνιαία βάση όλα τα λειτουργικά έξοδα του Κέντρου, έχοντας παραχωρήσει στον οργανισμό δύο επαγγελματικά αυτοκίνητα, τα οποία επισκέπτονται καθημερινά καταστήματα του δικτύου της Lidl Ελλάς και λαμβάνουν προϊόντα για την κάλυψη των αναγκών όλων των σπιτιών φιλοξενίας του «Χαμόγελου του Παιδιού» στον νομό Αττικής και στη Βόρεια Ελλάδα. Επιπλέον, τον Μάιο του 2021, η εταιρεία παραχώρησε δεύτερο ακίνητό της στην Επανομή Θεσσαλονίκης, το οποίο και εξόπλισε για να λειτουργήσει ως Κέντρο Στήριξης Παιδιού και Οικογένειας.

Για τη Lidl Ελλάς, η στήριξη των συνανθρώπων μας, και ειδικά των παιδιών, αποτελεί προτεραιότητα και αυτό το αποδεικνύει καθημερινά με πράξεις. Έτσι, μέσω της συνεργασίας της με τον οργανισμό «Το Χαμόγελο του Παιδιού», συνεχίζει να προσφέρει υποστήριξη σε παιδιά και στις οικογένειές τους, ώστε να λάβουν την απαραίτητη φροντίδα και τις απαιτούμενες βάσεις για να μπορέσουν να συνεχίσουν τη ζωή τους με τα απαραίτητα εφόδια.

Ο καθένας μπορεί να κατεβάσει την εφαρμογή δωρεάν από το App Store / Google Play/ Huawei AppGallery και να κάνει γρήγορα και εύκολα εγγραφή.

Σκανάρετε και εσείς την ψηφιακή κάρτα Lidl Plus για καλό σκοπό και γίνετε μέρος αυτής της προσπάθειας!

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**facebook.com/lidlgr**](http://www.facebook.com/lidlgr/)

[**twitter.com/Lidl\_Hellas\_**](http://www.twitter.com/Lidl_Hellas_)

[**instagram.com/lidl\_hellas**](https://www.instagram.com/lidl_hellas/)

[**linkedin.com/company/lidl-hellas**](http://www.linkedin.com/company/lidl-hellas)

**youtube.com/lidlhellas**